cyanic-selkie/wikianc huggingface dataset:
Հենրիկ Հոլմ
Ծանոթագրություններ
Կատեգորիա:Նորվեգացի դերասաններ Կատեգորիա:Նորվեգացի մոդելներ Կատեգորիա:Հեռուստատեսային դերասաններ
Էթնոսոցիոլոգիա
Էթնոսոցիոլոգիա (ethnos՝ ժողովուրդ, ՝ հասարակություն, logos՝ գիտություն), սոցիոլոգիական դիսցիպլին, որն ուսումնասիրում է ժողովրդաէթնիկական խմբերի հարաբերությունների բարդ և բազմաբնույթ ոլորտներըը։ Այս հարաբերությունները վերաբերում են տարբեր էթնիկ համայնքների կյանքի, կենցաղի գրեթե բոլոր ասպեկտներին։ Միևնույն ժամանակ այս հարաբերությունները լինում են շփոթեցնող և հակասական։ Դրանցում արտացոլվում են էթնիկ համայնքի կամ էթնոսի բնական և սոցիալ-հոգեբանական որակները։
Հիմնական թեմաներ՝
Ծանոթագրություններ
Կատեգորիա:Հասարակագիտություն
Հեթի Մաքդենիել
Հեթի Մաքդենիել (Hattie McDaniel, ), ամերիկացի դերասանուհի, սևամորթ դերասաններից առաջինը, որն արժանացել է «Օսկար» մրցանակի (1940)։ Մաքդենիելը եղել է նաև պրոֆեսիոնալ երգչուհի և դերասանուհի, հանդես է եկել թատերական բեմում և նկարահանվել հեռուստատեսությամբ։ Բացի այդ, նա առաջին սևամորթ երգչուհին է, որն իր երգերը կատարել է ամերիկյան ռադիոյում ։ Մաքդենիելը նկարահանվել է ավելի քան 300 ֆիլմերում, սակայն նրանց մեծ մասի տիտրերում նրա անունը նույնիսկ չի նշվում։
Կարիերա
Հեթի Մաքդենիելը ծնվել է 1895 թվականի հունիսի 10-ին Ուիչիտոյում, Կանզասում, նախկին ստրուկ և քաղաքացիական պատերազմի զինվոր Հենրի Մաքդենիելի և կրոնական երգեր կատարող Սյուզան Հոլբերթի ընտանիքում ։ Նա ընտանիքի 13 երեխաներից ամենափոքրն էր։ 1900 թվականին ընտանիքը տեղափոխվել է Կոլորադո, որտեղ նախ բնակություն է հաստատել Ֆորտ Քոլինզ քաղաքում, ապա` Դենվերում, որտեղ էլ անցել է Մաքդենիելի մանկությունը։ Նա ելույթների նկատմամբ հետաքրքրություն է ունեցել Արևելյան Դենվերի ավագ դպրոցում սովորելու ժամանակ։ Նրա առաջին դեբյուտն է դարձել երկու եղբայրների հետ միասին ենույթները հոր շոուում։
1916 թվականին մահացել է իր եղբայրներից մեկը` Օտիսը, և շոուն աստիճանաբար դադարեցրել է իր գործունեությունը։ Դրանից հետո նա որոշ ժամանակ հյուրախաղերով հանդես է եկել սևամորթ երգիչների անսամբլի հետ, իսկ 1920-ականների սկզբին սկսել է իր երգերով հանդես գալ Դենվերի ռադիոյով։ 1927-1929 թվականներին նա նույնիսկ ձայնագրել է իր մի քանի երգեր՝ սկզբում «Okeh Records» ընկերությունում, իսկ ավելի ուշ՝ Չիկագոյի «Paramount Records»-ում ։
1929 թվականին ֆոնդային բորսայի փլուզումից հետո Մաքդենիելը կորցրել է աշխատանքը, և նրա միակ եկամուտը Միլուոքիի «Մադրիդ» ակումբում որպես մատուցողուհի և հավաքարար աշխատելն էր։ Ժամանակի ընթացքում, չնայած սեփականատիրոջ կասկածներին, նա սկսել է տարբեր համարներ կատարել ակումբի բեմում։
1931 թվականին Հեթի Մաքդենիելը տեղափոխվել է Լոս Անջելես, որտեղ ապրել են նրա երկու քույրերը՝ Էթան և Օրլենը, և եղբայր Սեմը։ Հայտնվելով ամերիկյան կինեմատոգրաֆի կենտրոններից մեկում՝ Մաքդենիելը որոշել է իրեն փորձել որպես կինոդերասանուհի, սակայն, չնայած բոլոր ջանքերին, դա այնքան էլ հեշտ չէր, և Լոս Անջելեսում ապրելու առաջին ժամանակը նա խոհարար էր աշխատում։ Նրա եղբայրը շուտով ռադիո հաղորդավար է դարձել և որոշ ժամանակ անց քրոջն օգնել է ռադիոեթեր գնալ։ Հեթի Մաքդենիելը դարձել է սեփական շոուի հաղորդավար, որը մեծ ժողովրդականություն է ձեռք բերել։ Բայց աշխատավարձն այնքան ցածր էր, որ ստիպված էր լքել ռադիոն և սպասուհի դառնալ։ Սակայն Մաքդենիելը շարունակում էր երազել կինոյի մասին, և 1932 թվականին նրան, այնուամենայնիվ, հաջողվեց էպիզոդիկ դեր ստանալ «Ոսկե Արևմուտք» ֆիլմում, որից էլ սկսվեց նրա կինոկարիերան։ 1930-ական թվականների սկզբին նա նկարահանվել է բազմաթիվ ֆիլմերում, հիմնականում երգչուհիների կամ երգչուհիների երգչախմբում, ընդ որում նրանց մեծ մասում նրա անունը չի նշվել տիտրերում։ 1934 թվականին Հեթի Մաքդենիելը մտավ ԱՄՆ կինոդերասանների Գիլդիա, և այդ ժամանակից ի վեր սկսվեց նրա ավելի ակտիվ կարիերան՝ կինոյում ավելի նշանակալի դերերով։
Հետագա տարիներ
Հեթի Մաքդենիելը դարձել է Թոմի սև տիրուհու կերպարի ստեղծման նախատիպը (Մայրիկի երկու հողաթափերը (անգլ.՝ Mammy Two Shoes)) «Թոմն ու Ջերին» մուլտսերիալում։ Այս կերպարն առաջին անգամ հայտնվել է 1940 թվականին «Կոտրված հույսեր» դրվագում։
Երկրորդ համաշխարհային պատերազմի ժամանակ նա եղել է «Հոլիվուդի Հաղթանակի Նեգրեգրային դիվիզիոնի» նախագահը և զինվորական բազաներում զինվորների համար համերգների կազմակերպիչն էր ։
Մեծ էկրանին վերջին անգամ նա հայտնվել է 1949 թվականին «Ընտանեկան մեղրամիս» ֆիլմում, սակայն դրանից հետո հաջորդ տարիների ընթացքում նա շարունակել է ակտիվ աշխատանքը ռադիոյում և հեռուստատեսությունում։ Նրա «Բյուլա» կատակերգական ռադիոսերիան մեծ ժողովրդականություն էր վայելում հանդիսատեսի շրջանում, և նա նկարահանվել է ABC հեռուստաալիքով։ Հեթի Մաքդենիելի կարիերան ավարտվել է այն բանից հետո, երբ նրա մոտ ախտորոշվել է կրծքագեղձի քաղցկեղ։
Անձնական կյանք
Իր կարիերայի սկզբում՝ 1922 թվականին, Մաքդենիելն ամուսնացել է Ջորջ Լենդֆորդի հետ, ով մահացել է իրենց հարսանիքից անմիջապես հետո։ Նույն թվականին մահացել է նաև նրա հայրը՝ Հենրի Մաքդենիելը։ Երկրորդ անգամ նա ամուսնացել է 1938 թվականին՝ Հովարդ Հիքմենի հետ։ Նույն տարում նրանք ամուսնալուծվել են։
1941 թվականին Հեթի Մաքդենիելը դարձել է անշարժ գույքի վաճառող Ջեյմս Լլոյդ Քրոուֆորդի կինը, իսկ մեկ տարի անց ձեռք է բերել մեծ երկհարկանի առանձնատուն Կալիֆոռնիայի Փասադենա քաղաքում։ «Քամուց քշվածները» ֆիլմում նրա հաջողությունից հետո դերասանուհին հաճախակի հյուր է դարձել բազմաթիվ հոլիվուդյան երեկույթներում, ինչին նաև երբեմն նպաստել է Քլարկ Գեյբլը ։ 1945 թվականին Մաքդենիելը մամուլին հայտնել է իր հղիության մասին։ Նա սկսել է երեխայի համար իրեր գնել և մանկական սենյակ պատրաստել։ Նրա ծրագրերը քանդվել են կեղծ հղիության մասին բժշկի հաղորդագրությունից հետո։ Մաքդենիելի մոտ դեպրեսիա է սկսվել, և նույն տարում նա բաժանվել է ամուսնուց։ Նա հայտարարել է, որ ամուսնալուծության պատճառ է հանդիսացել ամուսնու խանդն իր կարիերայի նկատմամբ և իրեն սպանելու հաճախակի սպառնալիքները ։
Նրա վերջին ամուսինը դեկորատոր Լարրի Ուիլյամսն է, որի հետ նա ամուսնացել է 1949 թվականի ամռանը։ Բայց կրկին ամուսնական կյանքը չի կայացել, և մեկ տարի անց նրանք բաժանվել են։ Ապահարզանի ժամանակ Մաքդենիելն արտասվել է և ասել, որ ամուսինը փորձել է կռվեցնել իրեն ռադիոծրագրի գործընկերների հետ և ամեն կերպ խանգարել նրան աշխատել ։
1952 թվականին Հեթի Մաքդենիելի մոտ կրծքագեղձի քաղցկեղ են ախտորոշել։ Նա մահացել է 1952 թվականի հոկտեմբերի 26-ին 57 տարեկան հասակում Լոս Անջելեսի արվարձանում՝ Վուդլենդ Հիլզի կինոդերասանների տանը։ Իր կտակում նա գրել է, որ կցանկանար թաղված լինել սպիտակ դագաղում՝ բարձի վրա կարմիր վարդերով, Սանտա Մոնիկա բուլվարում գտնվող գերեզմանատանը, որտեղ հանգչում են կինոյի այնպիսի աստղեր, ինչպիսիք են Ռուդոլֆո Վալենտինոն, Դուգլաս Ֆերբենքսը և շատ ուրիշներ ։ Բայց քանի որ Մաքդենիելը սևամորթ էր, գերեզմանոցի սեփականատեր Ջուլս Ռոթը չհամաձայնեց դրան, և դերասանուհին թաղվեց Ռոուզդեյլ գերեզմանատանը, որտեղ գտնվում է մինչև այսօր։
Քամուց քշվածները
1934 թվականի «Փիրսթի դատավորը» ֆիլմը դարձել է առաջինը, որի տիտրերը վերջացել են Հեթի Մաքդենիել անվամբ։ Հետագայում նա խաղացել է բավական մեծ դերեր այնպիսի ֆիլմերում, ինչպիսին են «Լողացող թատրոն» (1936), «Սարատոգա» (1937), «Մաքրասիրտ խոստովանություն» (1937) և այլն։ Հեթին դարձել է բավական պահանջված Հոլիվուդում և ընկերական հարաբերություններ ունեցել այնպիսի աստղերի հետ, ինչպիսին են Ջոան Քրոուֆորդը, Բեթ Դեյվիսը, Հենրի Ֆոնդան, Ռոնալդ Ռեյգանը, Օլիվիա դե Հևիլլենդը և Քլարկ Գեյբլը։ Հենց Գեյբլն է օգնել Մաքդենիելին ստանալ Մամուշկայի դերը «Քամուց քշվածները» ֆիլմում, չնայած այդ դերի համար պայքարում էին նույնքան շատ դերասանուհիներ, որքան Սքարլթեի։ Նույնիսկ Էլիոնորա Ռուզվելտն է դիմել պրոդյուսերին՝ խնդրանքով Մամուշկայի դերում վերցնել իր սեփական սպասուհու՝ Էլիզաբեթ Մաքդաֆիի համար ։
Քամուց քշվածները ֆիլմի պրեմիերան նշանակված է եղել 1939 թվականի դեկտեմբերի 15-ին Ատլանտայում, կինոժապավենում նկարահանված բոլոր դերասանների ներկայությամբ։ Բայց պրեմիերայի օրը ֆիլմի բոլոր սևամորթ դերասանները ջնջվել են հրավիրվածների ցուցակից՝ այդ թվում նաև Հեթին։ Ֆիլմի պրոդյուսեր Դևիդ Սելեզնիկը, այնուամենայնիվ, փորձել է հասնել Հեթիի ներկայությանը ցուցադրության ժամանակ, բայց «MGM»-ի ղեկավարությունը խորհուրդ չի տվել դա՝ Ջորջիանա նահանգի այդ ժամանակվա օրենքների պատճառով, որոնց համաձայն՝ Հեթին ստիպված է եղել ապրել սևերի համար նախատեսված հյուրանոցում և ցուցադրության ժամանակ հեռու նստել իր կոլեգաներից։
Քլարկ Գեյբլը նույնպես փորձել է հասնել Մաքդելիելի ներկայությանը պրեմիերայի ժամանակ՝ սպառնալով բոյկոտել պրեմիերան, բայց դերասանուհին ինքն է համոզել նրան գնալ ։ Չնայած Ատլանտայում առաջացած դժվարություններին, Մաքդենիելը 1939 թվականի դեկտեմբերի 28-ին ներկա է գտնվել ֆիլմի դեբյուտային ցուցադրությանը Հոլիվուդում։
Մամուշկայի հիանալի կատարված դերը դերասանուհուն բերել է մեծ ճանաչում, և 1940 թվականին նա դարձել է «Օսկար» մրցանակակիր «երկրորդական պլանի լավագույն կանացի դերի համար»։ Մաքդենիելը դարձել է առաջին սևամորթ դերասանուհին, ով արժանացել է «Օսկար» մրցանակի։ Վերջին տարիներին դերասանուհին կինոյում խաղացել է սպասուհիների ու ծառաների դերեր։
1999 թվականին Հոլիվուդյան գերեզմանոցի նոր սեփականատեր Թայլեր Քեսիթին Մաքդենիելի հարազատներին առաջարկել է նրան վերահուղարկավորել իր գերեզմանատանը, սակայն նրանք, վկայակոչելով թաղման պահից անցած մեծ ժամկետը, հրաժարվել են։ Այդ ժամանակ «Hollywood Forever» գերեզմանատանը մեծ կենոթաֆ էր կառուցվել դերասանուհու պատվին։
Հեթի Մաքդենիելն ունի երկու աստղ Հոլիվուդի Փառքի ծառուղում՝ Հոլիվուդի բուլվարում իր ռադիոելույթների և Վայն սթրիթում կինոյում ունեցած ավանդի համար։ 1975 թվականին նա հետմահու ավելացվել է կինոյի սևամորթ գործիչների Փառքի սրահ։
Արտաքին հղումներ
Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:1893 ծնունդներ Կատեգորիա:Դերասանուհիներ այբբենական կարգով Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կոմպոզիտորներ Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ Կատեգորիա:Ամերիկացի երաժիշտներ Կատեգորիա:Ամերիկացի երգչուհիներ
Իջևանի պատմաերկրագիտական թանգարան
Նմուշների նկարագրություն
Իջևանի պատմաերկրագիտական թանգարանում կան իրեր, որոնք պատկանում են մ.թ.ա 3-2-րդ հազարամյակին, ինչպես նաև ուրարտական շրջան ից, երրորդ հազարամյակից մեզ են հասել սակր։ Պատմաերկրագիտական թանգարանի այցելուները այստեղ կարող են գտնել Սարգիս Կասյանի աշխատանքային մի շարք իրեր, ինչպես օրինակ՝ հեռախոսը Մորզեի այբուբենով, որով Սարգիս Կասյանը 1920 թ. նոյեմբերի 30-ին հեղկոմի անունից, Հայաստանի Սովետականացման մասին հեռագրում է Վլադիմիր Լենինին։ Այստեղ կարելի է գտնել 1918 թ. արտադրության դազգահ, որն օգտագործել են Քարվանսարայի և Շամշադինի պարտիզանները, ռադիոընդունիչ, որը Իոսիֆ Ստալինը նվիրել է առաջինը Բեռլին մտած տանկիստին։ Ռուս տանկիստն ապրել է Թիֆլիսում և Կալինինգրադ տեղափոխվելիս նվիրել այն իր հայ հարևանին։ Այնուհետև այս հայը վերահաստատվելով Իջևանում` ռադիոընդունիչը հանձնել է թանգարանին։ Բակում տեղ գտած թնդանոթներից մեկը պատրաստվել է 1906 թվականին Պետերբուրգում, մասնակցել է Առաջին համաշխարհային պատերազմին և հեղափոխական կռիվներին, իսկ երկրորդը` պատրաստված 1927 թվականին Եկատերինբուրգում, մասնակցել է Երկրորդ աշխարհամարտին ։
Թանգարանի բաժիններ
Թանգարանը բաց է երկուշաբթիից - ուրբաթ, ժամը` 10:00-17:00։
Ծանոթագրություններ
Կատեգորիա:Տավուշի մարզի թանգարաններ պ
Պալմա Կամպանիա
Պալմա Կամպանիա (Palma Campania), քաղաք Իտալիայի Կամպանիա մարզի Նեապոլ գավառում։ Սահմանակից է Կարբոնարա դի Նոլա, Դոմիչելլա, Լաուրո, Լիվերի, Նոլա, Պոջոմարինո, Սան Ջենարո Վեզուվիանո, Սան Ջուզեպե Վեզուվիանո, Սառնո, Ստրիանո համայնքներին ։
Բնակչության թվաքանակը 2014 թվականի տվյալներով եղել է 15.680 ։ Բնակչության խտություն կազմում է 724 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 80036: հեռախոսային կոդ՝ 081։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պատրոնաժ
Պատրոնաժ (patronage՝ հովանավորություն, խնամակալություն, հոգաբարձություն), ՍՍՀՄ-ում բուժկանխարգելիչ հիմնարկների աշխատանքի ձև, որի հիմնական նպատակն է տանը առողջացուցիչ և կանխարգելիչ միջոցառումների կիրառումը, անձնական հիգիենայի կանոնների ներդրումը և կենցաղում սրանց հիգիենային պայմանների բարելավումը։ Լայնորեն կիրառվում է մայրության և մանկության պահպանության հիմնարկներում։ Պատրոնաժ իրականացնում են մանկական պոլիկլինիկաների և գյուղական բժշկները, տեղամասերի բժիշկները, բուժքույրերը, կանանց կոնսոււտացիաների բուժակներն ու մանկաբարձուհիները։ Պատրոնաժ հղիների և երեխաների մանկաբարձուհին այցելում է կնոջը հղիության առաջին շրջանում, ծանոթանում կյանքի պայմաններին, զրուցում պտղի նախածննդյան պահպանության հարցերիմասին, խորհուրդներ տալիս անձնականհիգիենայի կանոնների վերաբերյալ, բացատրում կնոջ առողջության և իրավունքների պահպանության օրենքներն ու որոշումները։ Այնուհետև պատրոնաժը կիրառվում է անհրաժեշտության դեպքում՝ կանանց կոնսուլտացիայի մանկաբարձ-գինեկոլոգիհրահանգով։ Ծննդկանին հիվանդանոցից դուրս գրելուց հետո, առաջին երեք օրը պատրոնաժային մանկական բուժքույրը բժշկի հետ այցելում է նորածնին։ Պատրոնաժ հոգեկան հիվանդների, հոգեբուժական օգնության կազմակերպման ձևերից, որի դեպքում հանգիստ վարքագծով քրոնիկական հիվանդները գտնըվում են տանը՝ հոգեբուժական հիմնարկների մշտական հսկողությամբ։ Բուժքույրը հիվանդին այցելում է 3 ամիսը 1 անգամ։ Հոգեկան հիվանդների պատրոնաժային հսկողությունը և դրանից դուրս գրումը սահմանում են հատուկ հանձնաժողովները։
Կատեգորիա:Բժշկություն
Պարադոքս
Պարադոքս (παράδοξος — անսպասելի, տարօրինակ, ընդունված կարծիքին հակասող), մտահանգում կամ գիտափորձ, որը տալիս է ինքնըստինքյան ճիշտ համարվող, նախադրյալներին հակասող եզրակացություն։ Պարադոքսն իրավիճակ է, որը կարող է լինել իրականում, բայց տրամաբանական բացատրություն չունի։ Առօրյա կյանքում պարադոքսները դրսևորվում են որպես հանրահայտ, համընդհանուր ճանաչում գտած կարծիքի մերժում։ Այս կերպ ըմբռնված պարադոքսը որպես գեղարվեստական հնար կիրառվում է ժողովրդական բանահյուսության մեջ (առակ, ասացվածք, անեկդոտ), գեղարվեստական գրականությունում՝ խոսքի ներգործությունն ուժեղացնելու, միտքը շեշտելու համար։ Հարկ է տարբերել պարադոքսն ապորիայից։ Ապորիան (անտինոմիա), ի տարբերություն պարադոքսի, հորինված, տրամաբանորեն ճիշտ դատողություն կամ իրավիճակ է, որն իրականում գոյություն ունենալ չի կարող։
Իմպլիկացիայի պարադոքսները
Իմպլիկացիայի պարադոքսները հիմնված են դասական տրամաբանության պայմանական պնդումների վրա։
Դասական տրամաբանությունում պայմանական պնդումն ունի այս տեսքը՝ «Եթե A, ապա B»: Այն սխալ է միայն այն դեպքում, երբ A-ն ճիշտ է, իսկ B-ն՝ սխալ, և այն ճիշտ է մնացած բոլոր դեպքերում։ Այս դեպքում A և B պնդումների բովանդակությունը հաշվի չի առնվում։ Նույնիսկ եթե նրանք իրար հետ ընդհանրապես կապ չունենան, նրանցով կազմված պնդումը կարող է ճիշտ լինել։
Այսպես են բացատրվում հետևյալ պարադոքսները.
Ագռավների պարադոքսը
Ագռավների պարադոքսը կամ Հեմպելի պարադոքսն ասում է. «Ինչքան շատ են կարմիր խնձորները, այնքան մեծ է հավանականությունը, որ բոլոր ագռավները սև են»։ Այս պարադոքսը բացատրվում է հետևյալ կերպ.
Ենթադրենք, կա մի թեորեմ, ըստ որի բոլոր ագռավները սև են։ Այս թեորեմը համարժեք է այն թեորեմին, որ «բոլոր ոչ սև առարկաները ագռավ չեն»։ Եթե մի մարդ տեսնի շատ սև ագռավներ, ապա նրա համոզմունքը, որ բոլոր ագռավները սև են, կմեծանա։ Եվ նույն ձևով, եթե մի մարդ տեսնի շատ կարմիր խնձորներ, ապա նրա համոզմունքը, որ բոլոր ոչ սև առարկաները ագռավ չեն, կմեծանա, ինչն ըստ վերը նշված պնդումի պետք է մեծացնի նաև հավանականությունը, որ բոլոր ագռավները սև են։ Սա հակասում է մարդու ինտուիտիվ ընկալմանը։
Անսպասելի մահապատժի պարադոքսը
Անսպասելի մահապատժի պարադոքսը նկարագրվում է այսպես.
Բանտարկյալը մտածեց նրա խոսքերի վերաբերյալ և ժպտաց. «Իմ մահապատիժը չեն կարող իրագործել կիրակի օրը, քանի որ ես արդեն շաբաթ երեկոյան համոզված կլինեմ, որ ինձ կիրակի են սպանելու, և դա ինձ համար անակնկալ չի լինի։ Հետևաբար՝ իմ մահապատժի վերջին հնարավոր օրը շաբաթ օրն է, բայց եթե ուրբաթ օրն ինձ չսպանեն, ապա այդ օրն ինձ նույնպես չեն կարող սպանել, քանի որ ես արդեն ուրբաթ երեկոյան համոզված կլինեմ, որ ինձ սպանելու են շաբաթ օրը, և դա ինձ համար անակնկալ չի լինի։ Հետևաբար՝ շաբաթ օրն էլ կարելի է բացառել»։ Այսպես հերթով բացառելով ուրբաթը, հինգշաբթին, չորեքշաբթին, երեքշաբթին և երկուշաբթին՝ բանտարկյալը եզրակացրեց, որ իր բանտի տնօրենը չի կարող իրագործել մահապատիժը՝ հետևելով իր բոլոր խոսքերին։
Հաջորդ շաբաթ դահիճը մտավ բանտախուց չորեքշաբթի կեսօրին։ Սա բանտարկյալի համար լրիվ անսպասելի էր։ Ամեն ինչ, ինչ ասել էր բանտի տնօրենը, կատարվել էր։ Որտե՞ղ էր սխալվել բանտարկյալը։
Այն փաստը, որ բանտարկյալի բոլոր փաստարկները ճիշտ էին, բայց եզրակացությունը՝ սխալ, խոսում է այն մասին, որ բանտարկյալը մինչև վերջ չի ընկալել իրավիճակը։ Որպեսզի չորեքշաբթի օրվա մահապատիժը բանտարկյալի համար անակնկալ չլինի, նա պետք է համոզված լինի, որ իրեն սպանելու են չորեքշաբթի, բայց նա համոզել էր ինքն իրեն, որ մահապատիժը չի կայանալու։
Ընկերության պարադոքս
Ընկերության պարադոքսը երևույթ է, ըստ որի որպես կանոն, մարդկանց մեծամասնությունն ավելի քիչ ընկեր ունի, քան միջինում իրենց ընկերը։ Երևույթը հայտնաբերել է Նյու Յորքի պետական համալսարանի սոցիոլոգ Սքոթ Ֆելդը 1991 թվականին, երբ ուսումնասիրում էր սոցիալական ցանցերը։
Պարադոքսը ճիշտ է նաև ավելի նեղ իմաստով սոցիալական ցանցերի համար, հատկապես՝ համացանցային սոցիալական ցանցերի (Ֆեյսբուք, Տվիտեր և այլն)։
Չնայած վարկածի ակնհայտ պարադոքսալ լինելուն՝ այն բխում է գրաֆների տեսության և հավանականությունների տեսության հիմնարար սկզբունքներից, որոնք կիրառվում են սոցիալական գրաֆի դեպքում։
Մասնավորապես, պարադոքսը կարելի է բացատրել ընտրանքի տեղաշարժումով, որտեղ մեծաքանակ կապեր ունեցող անձինք ավելի մեծ հավանականություն ունեն հայտնվել ընկերների շարքում։
Ալաբամայի պարադոքսը
Ալաբամայի պարադոքսը առաջացավ 1880 թվականին, երբ մարդահամարից հետո որոշում էին ԱՄՆ Կոնգրեսում Ալաբամա նահանգի ներկայացուցիչների քանակը Համիլտոնի կլորացման մեթոդի փոփոխությունից հետո։ Պարզ դարձավ, որ երբ պատգամավորների ընդհանուր քանակը 299 էր, Ալաբաման ստանում էր 8 ներկայացուցիչ Կոնգրեսում, իսկ երբ պատգամավորների ընդհանուր քանակը 300 էր՝ Ալաբաման ստանում էր 7 ներկայացուցիչ։
Պատճառը նրանում է, որ Համիլտոնի կլորացման մեթոդից հետո ավելի մեծ նահանգներին հասնում է ավելի մեծ աճ, իսկ փոքրներին՝ փոքր։ Դրա հետևանքով փոքր նահանգները կարող են ձայն կորցնել Կոնգրեսում, ինչն էլ տեղի ունեցավ Ալաբամայի օրինակում։
Ոչ տրանզիտիվ զառերի պարադոքսը
Ոչ տրանզիտիվ զառերի պարադոքսը կայանում է հենց ոչ տրանզիտիվ զառերի գոյության մեջ։ Գոյություն ունեն 3 տարբեր զառեր։ Նշանակենք դրանք A, B և C: Հավանականությունը, որ A զառը գցելուց հետո ավելի մեծ թիվ կստացվի, քան B զառը գցելիս 50%-ից շատ է։ Հավանականությունը, որ B զառը գցելիս ավելի մեծ թիվ կստացվի, քան C զառը գցելիս նույնպես 50%-ից շատ է։ Բայց եթե ասենք, որ հավանականությունը, որ A զառը գցելուց հետո հետո ավելի մեծ թիվ կստացվի, քան C զառը գցելիս 50%-ից շատ է՝ կսխալվենք։
Օրինակ՝
A զառի կողմերի վրա գրված են 2, 2, 4, 4, 9, 9
B զառի կողմերի վրա գրված են 1, 1, 6, 6, 8, 8
C զառի կողմերի վրա գրված են 3, 3, 5, 5, 7, 7
Պենիի խաղը
Պենիի խաղը խաղում են 2 հոգի՝ օրինակ՝ A-ն և B-ն։ Սկզբից A-ն է 2 թվից բաղկացած (օրինակ՝ 0 և 1) 3 թվի երկարությամբ հաջորդականություն գրում և ցույց տալիս B խաղացողին, ապա նույնը անում է B-ն։ Հետո, խաղացողները մի հերթականություն են ստեղծում պատահական սկզբունքով, որտեղ 1 կամ 0 ընկնելու հավանականությունները հավասար են։ Օրինակ՝ մետաղադրամ են գցում, նախապես պայմանավորվելով, որ օրինակ «ղուշը» 1 է, իսկ «գիրը»՝ 0 : Հաջորդականություն գրելուց հետո, ում 3 թվերը առաջինը հայտնվեցին հաջորդականության մեջ ճիշտ հերթականությամբ՝ հաղթում է։
Օրինակ՝ A խաղացողը ընտրել է հաջորդականություն 001, իսկ B խաղացողը՝ 100: Մետաղադրամ գցելուց հետո ստացան 10100։ 100-ը կա հաջորդականության մեջ, այսինքն՝ B խաղացողը հաղթում է։
Պարադոքսն այն է, որ A խաղացողի ընտրած ցանկացած կոմբինացիայից հետո B խաղացողը կարող է ընտրել այնպիսի կոմբինացիա, որի հաղթելու հավանականությունը ավելի շատ է քան 50%-ը։ Եթե B խաղացողը A-ից հետո ճիշտ կոմբինացիա ընտրի, նրա հաղթանակի հավանականությունը ամենավատ դեպքում 2/3 է։
Այս աղյուսակը ցույց է տալիս, թե որն է B-ի եռյակի ամենալավ տարբերակը (այն տարբերակը, որի հաղթելու հավանականությունը ամենամեծն է) A-ի ընտրած ամեն եռյակի համար։ A-ի ընտրած տարբերակները գրված են վերևի տողում, իսկ B-ինները՝ ձախ սյունակում։ Նրանց հատման կետը B-ի ընտրած կոմբինացիայի հաղթելու հավանականությունն է։
Մոնթի Հոլլի պարադոքսը
Մոնթի Հոլլի պարադոքսը  հավանականությունների տեսության հայտնի խնդիրներից մեկն է, որի լուծումը, առաջին հայացքից, հակասում է ողջամտությանը։ Խնդիրը ձևակերպվում է որպես խաղի նկարագրություն, ամերիկյան հեռուստատեսային «Let's Make a Deal» շոուի հիման վրա։ Այս խնդրի առավել տարածված ձևակերպումը, որը հրապարակվել է 1990թ. Parade Magazine ամսագրում հետևյալն է.
«Պատկերացրեք, որ դուք մասնակից եք դարձել մի խաղի, որում դուք պետք է ընտրեք երեք դռներից մեկը։ Դռներից մեկի ետևում գտնվում է ավտոմեքենա, իսկ մյուսների ետևում`այծեր։ Դուք ընտրում եք դռներից մեկը, ենթադրենք դա կլինի թիվ 1 դուռը, ապա` հաղորդավարը, որը  գիտի, թե որտեղ է մեքենան և որտեղ այծերը, բացում է մնացած դռներից մեկը, օրինակ՝ թիվ 3 դուռը, որի ետևում այծ է։ Այնուհետև նա հարցնում է ձեզ, թե չեք ցանկանում արդյոք փոխել Ձեր ընտրությունը և ընտրել թիվ 2դուռը։ Արդյո՞ք ձեր ավտոմեքենա շահելու հնարավորությունները կմեծանան, եթե դուք ընդունեք հաղորդավարի առաջարկը և փոխեք ձեր ընտրությունը։»
Առավել հայտնի է լրացուցիչ պայմաններով խնդիրը, երբ մասնակցին նախապես հայտնի են  հետևյալ կանոնները։ Բացատրություններից մեկը հետևյալն է. Եթե դուք փոխում եք ընտրությունը հաղորդավարի գործողություններից հետո, ապա դուք հաղթում եք, եթե ի սկզբանե ընտրված էր սխալ դուռը։ Այսինքն, հավանականությունը 2/3 է, քանի որ ի սկզբանե կարելի է սխալ դուռ ընտրել 3 հնարավոր եղանակներից երկուսով։
Սովորաբար այս խնդիրը տրամաբանում են հետևյալ կերպ. հաղորդավարը միշտ ի վերջո հեռացնում է սխալ դռներից մեկը, և այս դեպքում երկու դռներից ավտոմեքենա ընտրելու հավանականությունը դառնում է 1/2, անկախ նախնական ընտրությունից։ Բայց այս եղանակը այնքան էլ ճիշտ չէ։
Այս եզրակացությունը հակասում է մարդկանց մեծամասնության ինտուիտիվ ընկալմանը, այսինքն Monty Hall-ի պարադոքսը պարադոքս է առօրյա իմաստով։
Բերկսոնի պարադոքսը
Բերկսոնի պարադոքսը (Բերկսոնի սխալը) ձևակերպվում է այսպես. «Երկու իրար հետ կապ չունեցող իրադարձություն կարող են դառնալ իրարից պայմանական կախված, եթե տեղի ունենա մեկ այլ իրադարձություն։
Ցույց տանք օրինակի վրա.
Վերցնենք նամականիշները։ Նրանց կարելի է բնութագրել հետևյալ 2 չափանիշներով՝ «գեղեցկություն» և «հազվադեպություն»
Ենթադրենք, ունենք 1000 նամականիշ, որոնցից 300-ը գեղեցիկ են, իսկ 100-ը հազվադեպ հանդիպող, ընդ որում 30-ը՝ և՛ գեղեցիկ, և՛ հազվադեպ։ Ակնհայտ է, որ բոլոր նամականիշներից 10%-ն է հազվադեպ և գեղեցիկ նամականիշներից նույնպես 10%-ն է հազվադեպ հանդիպող։ Այսինքն՝ նամականիշի գեղեցկությունը ոչինչ չի ասում նամականիշի հազվադիպության մասին։
Տարեդարձի պարադոքսը
Տարեդարձի պարադոքսը ասում է. «Եթե խմբում կա 23 կամ ավելի մարդ, ապա հավանականությունը, որ առնվազն երկու հոգի ծնվել են նույն օրը (օր և ամիս) 50%-ից ավելի է։» 60-ից ավել մարդկանց համար այս հավանականությունը 99%-ից ավելի է։ Այս պարադոքսը մաթեմատիկորեն ապացուցված է, և պարադոքս է համարվում միայն այն պատճառով, որ հակասում է մարդկանց ինտուիտիվ ընկալմանը, քանի որ մարդը մտածում է, որ մարդկանց տարեդարձերի համընկման հավանականությունը 0.27% է, բազմապատկած 23-ով՝ կստացվի ընդամենը 6.3\%: Այս դատողությունը սխալ է, քանի որ հնարավոր զույգերի քանակը անհամեմատ գերազանցում է խմբում մարդկանց քանակը (253>23):
Բերտրանի արկղերի պարադոքսը
Բերտրանի արկղերի պարադոքսը գրվել է 1889 թվականին Ժոզեֆ Բերտրանի կողմից։ Այն շատ է օգտագործվում հավանականությունների տեսությունը բացատրելու համար։
1-ի մեջ 2 հատ ոսկե մետաղադրամ է
Դուք պատահական սկզբունքով ընտրում եք մեկ արկղ և նրա միջից 1 մետաղադրամ։ Մետաղադրամը ոսկուց է լինում։ Ինչքա՞ն է հավանականությունը, որ այդ արկղի մյուս մետաղադրամը նույնպես ոսկուց է (այսինքն պատահական արկղը համար 1 արկղն է)։ Մարդկանց մեծամասնությունը կպատասխանի 1/2, բայց ճիշտ պատասխանը 2/3 է, քանի որ համար 1 արկղի մեջ կա 2 ոսկե մետաղադրամ, իսկ ընդհանուր՝ 3:
2 ծրարների պարադոքսը
2 ծրարների պարադոքսը նույնպես իրենից խաղ է ներկայացնում Բոբին տալիս են 2 ծրար, որոնցից մեկի մեջ 2 անգամ ավելի շատ գումար կա, քան մյուսի մեջ։ Թե ինչքան գումար կա ծրարներում՝ Բոբը չգիտի։ Նաև չգիտի, թե որի մեջ ավելի շատ գումար կա։ Բոբը վերցնում է մի ծրարը, և առանց ծրարի պարունակությունը նայելու, Բոբին առաջարկում են փոխել ծրարը։ Հիմա պե՞տք է արդյոք Բոբը փոխի ծրարը, թե՞ ոչ։ Բոբը հաշվում է այսպես.
Ես տեսնում եմ իմ ծրարի մեջ x քանակի գումար։ Եթե փոխեմ ծրարը կստանամ կամ x/2 քանակի գումար, կամ 2x քանակի գումար։ Միջինով՝, այսինքն իմ գումարը կմեծանա և արժի փոխել։ Փոխելուց հետո, Բոբին անում են նույն առաջարկը՝ առանց նայելու ծրարի պարունակությունը փոխել ծրարը, և Բոբը անելով նույն դատողությունները, հանգում է այն եզրակացության, որ արժի նորից փոխել ծրարը։ Եվ այսպես կարելի է անվերջ շարունակել։ Որտե՞ղ է Բոբի սխալը։
Սխալն այն է, որ հաշվվել է ծրարների միջին թվաբանականը, ինչը կարելի է անել միայն այն դեպքում, երբ 2 ծրարներն էլ Բոբի մոտ լինեին։
Աբիլինի պարադոքս
Աբիլինի պարադոքսը կայանում է նրանում, որ մի խումբ մարդիկ կարող են ընդունել որոշում, որը հակասում է տվյալ խմբի յուրաքանչյուր անդամի առանձին ընտրությանը, միայն այն պատճառով, որ ամեն մեկը կարծում է, թե իր նպատակները հակասում են խմբի նպատակներին, ուստի չի առարկում։
Օրինակ՝
Բուրիդանի ավանակը
Բուրիդանի ավանակի պարադոքսի հարցն է, թե ի՞նչ ընտրություն է անելու ավանակը, որը գտնվում է երկու հավասարապես գայթակղիչ խոտի դեզերի միջև։
Վարկած կա, որ ավանակը, չկարողանալով ընտրություն անել, չի ուտի և սովից կսատկի։ Ըստ խնդրի տրամաբանության կարելի է եզրակացնել, որ ավանակը սովից չի սատկի, թեև չենք կարող վստահաբար ասել, թե որ դեզը կընտրի։ Ուտելիքից հրաժարվելը նույնպես կարելի է ընտրություն հաշվել։
Կա նաև վարկած, որ կարելի է միացնել 2 դեզերը։
Հսկողության պարադոքս
Ըստ հսկողության պարադոքսի, մարդ չի կարող լինել ամբողջովին ազատ հսկողությունից, քանի որ դրա համար նա պետք է հսկի ինքն իրեն։ Կարդալ ավելին (անգլ.)
Լեվինտալի պարադոքս
Լեվինտալի պարադոքսը հայտնի պարադոքս է, որը ձևակերպվել է 1968թ. Սայրուս Լեվինտալի կողմից. «Ժամանակահատվածը, որի ընթացքում պոլիպեպտիդը հասնում է իր ոլորված վիճակին, ավելի շատ է, քան եթե պոլիպեպտիդը փորձեր բոլոր հնարավոր դասավորվածությունները»։
Բելլի պարադոքս
Բելլի պարադոքսը  հարաբերականությունների հատուկ տեսության ռելյատիվիստիկ պարադոքսներից մեկն է՝ կապված տարածաժամանակային հարաբերականության տեսության մեջ «բացարձակ պինդ մարմին» հասկացության որոշման անհնարինության հետ։ Բելլի պարադոքսը ծագում է մտային փորձի քննարկման ժամանակ, որը պարունակում է իր մեջ նույն ուղղությամբ արագացված երկու տիեզերանավեր և մինչև վերջ ձգված լար, որը միացնում է նրանց (մի տիեզերանավը խիստ որոշակիորեն շարժվում է մյուսի առջևից, այսինքն՝ արագացումն ուղղված է լարի երկայնքով)։ Եթե տիեզերանավերը սկսեն համաչափ կերպով արագացվել, ապա նավերին ուղեկցող հաշվարկի համակարգում նրանց միջև հեռավորությունը կսկսի աճել, և լարը կկտրվի։ Մյուս կողմից, այն հաշվանքի համակարգում, որտեղ տիեզերանավերը սկզբում դադարի վիճակում էին, նրանց միջև հեռավորությունը չի փոխվի, հետևաբար լարը չի կտրվի։ Ո՞ր տեսակետն է ճիշտ։
Էյնշտեյն-Պոդոլսկի-Ռոզենի պարադոքս
Էյնշտեյնի-Պոդոլսկու-Ռոզենի պարադոքսը (ԷՊՌ պարադոքս) մտային փորձի օգնությամբ քվանտային մեխանիկայի ոչ կատարյալ լինելը ցույց տալու փորձ է, որի էությունը միկրոօբյեկտների պարամետրերի մտովի չափումն է՝ առանց նրանց վրա որևէ ազդեցության։
ԷՊՌ փորձը, հեղինակների տեսանկյունից, հնարավորություն է տալիս միաժամանակ ճշգրտորեն չափել մասնիկի կոորդինատն ու իմպուլսը։ Միևնույն ժամանակ քվանտային մեխանիկայում ապացուցվում է, որ այդպիսի չափումներն անհնարին են։ Դրանց հիման վրա Էյնշտեյնը, Պոդոլսկին և Ռոզենը եզրակացություն կատարեցին քվանտային տեսության ոչ կատարյալ լինելու մասին։ Իրականում փորձը չի հակասում քվանտային մեխանիկային և հեշտությամբ լուծվում է նրա օգնությամբ։ Թվացյալ հակասությունն առաջանում է այն պատճառով, որ չափումներ հասկացությունն ունի մի քանի տարբեր իմաստներ դասական և քվանտային տեսություններում։
Սանդուղքի պարադոքս
Սանդուղքի և ավտոտնակի պարադոքսը մտային փորձ է հարաբերականությունների տեսության վերաբերյալ։ Պարադոքսի ամենահեշտ տարբերակում ասվում է.
Ունենք ավտոտնակ, որը 2 կողմից դռներ ունի, և սանդուղք, որի երկարությունը ավտոտնակի լայնությունից շատ ավելի երկար է, և սանդուղքը ոչ մի ձև տեղ չի անում ավտոտնակում։ Մենք հասցնում ենք սանդուղքը մեծ հորիզանական արագության, նրան անցկացնելով բաց դռներով ավտոտնակի միջով։ Մեծ արագության շնորհիվ սանդուղքը ենթարկվեց երկարության կրճատման և զգալիորեն կարճացավ։ Դրա արդյունքում սանդուղքը որոշ ժամանակ ամբողջությամբ տեղավորվում է ավտոտնակում։ Սա ցույց տալու համար կարելի է փակել ավտոտնակի դռները։
Մինչև հիմա ոչ մի պարադոքս չենք տեսնում։ Պարադոքսը կառաջանա, երբ մենք դիտարկենք իրավիճակը սանդուղքի տեսանկյունից։ Հարաբերականությունների տեսության համաձայն, նույն իրավիճակը կարող ենք դիտարկել սանդուղքի տեսանկյունից։ Այս դեպքում սանդուղքը միշտ կանգնած է մնում, իսկ ավտոտնակը շարժվում է մեծ արագությամբ, այսինքն՝ կարելի է դիտարկել նույն երկարության կրճատման էֆեկտը սանդուղքի վրա, և կստացվի, որ ավտոտնակի լայնությունն է փոքրանում, և մենք չենք կարող փակել նրա դռները, երբ սանդուղքը ներսում է։
Շրյոդինգերի կատուն
Շրյոդինգերի կատուն  մտային փորձ է, որպես լուսաբանություն քվանտային մեխանիկայի կոպենհագենյան մեկնաբանության խնդրին, երբ այն կիրառվում է առօրյա օբյեկտների նկատմամբ։ Փակ տուփում տեղադրված է կատու, թունավոր գազով լի սրվակ և ռադիոակտիվ միջուկի վրա հիմնված մեխանիզմ։ Փորձի պարամետրերն ընտրված են այնպես, որ ռադիոակտիվ միջուկը մեկ ժամվա ընթացքում 1/2 հավանականությամբ կարող է տրոհվել։ Եթե միջուկը տրոհվի, դա կհանգեցնի նրան, որ մեխանիզմը կաշխատի, սրվակը կջարդվի և կատուն կմեռնի։ Ըստ քվանտային մեխանիկայի, քանի դեռ միջուկի վրա փորձ չի կատարվել, նրա վիճակը նկարագրվում է քվանտային վերադրման սկզբունքով՝ տրոհված և չտրոհված միջուկների վիճակում, հետևաբար, եթե կատուն նստած է տուփում, նա և՛ ողջ է, և՛ մահացած միաժամանակ։ Եթե ​​դուք բացեք այդ տուփը, փորձարարը կարող է տեսնել միայն ինչ-որ մի հատուկ վիճակ՝ «միջուկը փլուզված է և կատուն զոհված» կամ «միջուկը տրոհվում է, իսկ կատուն ողջ է»։
Հարցն այն է, երբ համակարգը դադարում է գոյություն ունենալ սուպերպոզիցիոն վիճակում ու ընտրում է մեկը։ Քանի որ պարզ է, որ կատուն պետք է լինի ողջ կամ մահացած (չկա միջանկյալ վիճակ ​​կյանքի և մահվան միջև), դա նշանակում է, որ սա ճշմարիտ է ատոմային միջուկի համար։ Դա, անկասկած, լինելու է կա՛մ տրոհված կա՛մ չտրոհված։
Երկվորյակների պարադոքս
Երկվորյակների պարադոքսը նույնպես հարաբերականությունների հատուկ տեսության մտային փորձերից է։ Երկրի վրա գտնվող երկվորյակներից մեկը մեկնում է տիեզերական ճամփորդության և երբ վերադառնում է, պարզվում է, որ Երկրի վրա մնացած եղբայրն իրենից ավելի տարիքով է։ Այս արդյունքը շփոթեցնող է թվում, քանի որ երկվորյակներից յուրաքանչյուրը մյուսին տեսնում է շարժման մեջ, հետևաբար՝ համաձայն ժամանակի դանդաղման և հարաբերականությունների տեսության ոչ ճիշտ կիրառության՝ երկվորյակներից յուրաքանչյուրը պետք է գտներ, որ մյուսն ավելի դանդաղ է հասակ առնում։ Սակայն այս խնդիրը կարելի է լուծել հարաբերականությունների հատուկ տեսության ստանդարտ շրջանակներում․ ճամփորդող երկվորյակի հետագիծը ընդգրկված է երկու տարբեր իներցիալ համակարգերում, որոնցից մեկը հեռավոր ճամփորդությունն է ներկայացնում, մյուսը՝ վերադարձը։ Հետևաբար երկվորյակների տարածաժամանակների գծերն իրար հանդեպ սիմետրիկ չեն։ Ուրեմն երկվորյակների պարադոքսը պարադոքս չէ տրամաբանական հակասականության իմաստով։
Սպանված պապիկի պարադոքս
Սպանված պապիկի պարադոքսը ժամանակի միջով տեղափոխվելու մասին պարադոքսներից է, որը գրել է Ռենե Բերժավելը 1943թ.
Պարադոքսը բնութագրվում է այսպես. Դուք ունեք ժամանակի մեքենա և տեղափոխվում եք անցյալ, որտեղ տեսնում եք Ձեր պապիկին և սպանում նրան, մինչև նա կհանդիպի Ձեր տատիկին։ Հետևաբար չի ծնվի Ձեր ծնողներից մեկը և Դուք, հետևաբար Դուք չեք կարողանա հետ գնալ անցյալ և սպանել Ձեր պապիկին, հետևաբար նա կհանդիպի Ձեր տատիկին և կծնվեք Դուք, հետևաբար կկարողանաք հետ գնալ անցյալ և սպանել նրան։
Դիխոտոմիա
Այսինքն՝ ըստ դիխոտոմիայի մենք չենք կարող շարժվել մեր տեղից։
Թռչող նետը
Զենոնի «Թռչող նետը» ապորիան ուղղված է անընդհատ մեծության՝ որպես անսահման քանակի մասնիկների (ժամանակի պահ, տարածության կետ) ընկալման դեմ.
Ալլեի պարադոքս
Ալլեի պարադոքսը բիզնեսի մեջ ռիսկերի և որոշումների կայացման վառ օրինակներից է։
Ալլեն կատարեց մի փորձ, որը նկարագրվում է ներքևում և ստացավ պարադոքսալ արդյունք։
Անհատներին առաջարկվում է կատարել ընտրություն 2 զույգ ռիսկային տարբերակների մեջ։
Առաջին դեպքում A տարբերակում կա 100% հնարավորություն ստանալու 1մլն ֆրանկ, իսկ B տարբերակում կա 89% հնարավորություն ստանալ 1մլն ֆրանկ, 10% հնարավորություն ստանալու 2.5մլն ֆրանկ և 1% հնարավորություն ոչինչ չստանալու
Իսկ երկրորդ դեպքում 2A տարբերակում կա 90% հնարավորություն ոչինչ չստանալու և 10% հնարավորություն ստանալու 5մլն ֆրանկ, իսկ 2B տարբերակում կա 89% հնարավորություն ոչինչ չստանալու և 11% հնարավորություն ստանալու 1մլն ֆրանկ։
Փորձը ցույց տվեց, որ մարդկանց մեծամասնությունն ընտրում է A տարբերակը առաջին դեպքում և 2A տարբերակը երկրորդ դեպքում, ինչը ըստ գոյություն ունեցող տեսակետի պարադոքսալ է։
Խնայողության պարադոքս
Խնայողության պարադոքսը սահմանվում է այս կերպ. «Ինչքան շատ ենք մենք խնայում սև օրվա համար, այնքան ավելի շուտ է այն մոտենում»։ Եթե տնտեսական անկման ժամանակ բոլորը սկսեն խնայել, ապա ընդհանուր պահանջարկը կընկնի, ինչի պատճառով աշխատավարձերը կնվազեն, ինչի հետևանքով՝ խնայողությունները կփոքրանան։ Այսինքն՝ կարելի է պնդել, որ երբ բոլորը խնայում են, դա հանգեցնում է ընդհանուր պահանջարկի փոքրացմանը և տնտեսական աճի դանդաղեցմանը։
Գրեշեմի պարադոքս
Գրեշեմի (Գրեշեմ-Կոպերնիկոսի) պարադոքսը սահմանվում է այսպես. «Վատ փողերը դուրս են մղում լավ փողերին»
Ձևակերպվում է նաև այս եղանակներով.
«Փողերը, որոնք գերագնահատված են պետության կողմից, օգտագործումից դուրս են մղում այն փողերը, որոնք արհեստականորեն թերագնահատված են վերջինիս կողմից»
«Էժան փողերը դուրս են մղում թանկ փողերին»
«Փողերը, որոնցով կարելի է հարկեր չվճարել, դուրս են մղում այն փողերը, որոնցով հարկ վճարելը պարտադիր է»
«Վատագույն փողերը օգտագործումից դուրս են մղում ավելի լավ փողերը, եթե փոխարժեքը օրենքով է սահմանված»
Գիֆենյան ապրանքներ
Գիֆենի ապրանքները ապրանքներն են, որոնք չեն ենթարկվում «պահանջարկի օրենքին», այսինքն՝ գների բարձրացմանը զուգընթաց դրանց սպառման ծավալն աճում է։
Գիֆենի ապրանք կարող է լինել ոչ միայն հացը, այլև բնակչության աղքատ խավերի համար լայն սպառման ապրանքներ։ Օրինակ՝ ի՞նչ տեղի ունեցավ ՀՀ–ում, երբ միանգամից բարձրացան հացի և կարտոֆիլի գները։ Պատկերացրեք աղքատ ընտանիքների վիճակը (իսկ այդպիսիք մեզ մոտ կազմում էին ընտանիքների առնվազն 3/4-ը), որոնք օգտագործում էին որոշ քանակությամբ հաց, կարտոֆիլ, միս և այլ ապրանքներ։ Նրանք սկսեցին ավելի շատ հաց և կարտոֆիլ գնել, իսկ հետո՝ միայն հաց։ Ինչու՞: Որովհետև նրանց եկամուտներն այլևս թույլ չէին տալիս միս և այլ ապրանքներ գնել, և ամբողջ եկամուտը ուղղվում էր հաց և կարտոֆիլ գնելուն (իսկ ոմանք միայն հաց գնելուն)։ Հետևաբար մեծացավ այս ապրանքների սպառումը և գնորդների կախվածությունը դրանցից։
Ապրանքների սպառումը հետաքրքիր օրինաչափությամբ կախված է նաև եկամտի էֆեկտից (income effect) և փոխարինման էֆեկտից (substitution effect)։ Եթե ապրանքը ցածրորակ է (inferior good), ապա նրա նկատմամբ պահանջարկը սպառողների հարստացմանը զուգընթաց ընկնում է։ Այսպիսի ապրանքների գնի բարձրացումը կարող է հանգեցնել նաև պահանջարկի բարձրացմանը, իսկ գնի իջեցումը՝ պահանջարկի անկման։ Օրինակ, հարուստ երկրների համար ցածրորակ ապրանքներ են հեծանիվը, ապխտած երշիկը, մարգարինը և այլն։
Լեոնտևի պարադոքս
Ըստ Լեոնտևի պարադոքսի, որոշ երկրներ արտահանում են աշխատածախս ապրանքներ, իսկ ներմուծում՝ կապիտալածախս ապրանքներ, ինչը հակասում է Հեկշեր-Օլինի թեորեմին։ Կարդալ ավելին (անգլ.)
Ծանոթագրություններ
Կատեգորիա:Պարադոքսներ Կատեգորիա:Մետաֆիզիկայի հասկացություններ
Բուսական նյութերի հիդրոլիզ
Բուսական նյութերի հիդրոլիզ ջրի փոխազդեցությունը ոչ սննդահումքի բուսական բազմաշաքարների (բնափայտի թափոնների, բամբակենու թեփի, արևծաղկի կեղևի ևն) հետ՝ կատալիզատորների (անօրգանական թթուների) առկայությամբ։ Ելային բուսական հումքը, սովորաբար, պարունակում է մինչև 75% ջրում անլուծելի բազմաշաքարներ՝ թաղանթանյութի և հեմիթաղանթանյութի ձևով, որոնց քայքայման ժամանակ սկզբում առաջանում են միջանկյալ միացություններ, ապա՝ պարզագույն շաքարներ՝ մոնոզներ։ Միաժամանակ տեղի է ունենում նաև վերջիններիս քայքայում, որի դեպքում ստացվում են ֆուրֆուրոլ, օրգանական թթուներ, հեմինաթթուներ և այլ նյութեր։ Ջերմաստիճանը բարձրացնելիս և թթուների կոնցենտրացիան մեծացնելիս մեծանում է հիդրոլիզի արագությունը։ Բուսական նյութերի հիդրոլիզը հիդրոլիզային արտադրությունների հիմքն է. կիրառվում է սննդային, կերային և տեխնիկական կարևոր նյութեր ստանալու համար։ Արտադրական պայմաններում հիդրոլիզի նյութերը հիդրոլիզատորներն են՝ մոնոզների (պենտոզների և հեքսոգների, մասնավորապես գլյուկոզի) լուծույթները, ցնդող նյութերը (օրգանական թթուներ, սպիրտներ) և պինդ մնացորդը՝ հիդրոլիզային լիգնինը։ Բազմաշաքարներից մոնոզների ելքը կարող է հասնել 90% ։ Առավել տարածված է հիդրոլիզատների կենսաքիմիական մշակումը, որի օգնությամբ ստանում են սպիտակուցավիտամինային նյութեր՝ կերային խմորասնկեր։ Տիդրոլիզային արտադրության կարևորագույն նյութերից էթիլալկոհոլը նույնպես ստանում են կենսաքիմիական եղանակով՝ հիդրոլիգատների հեքսոզները խմորելով։ Մննդային գլյուկոզը և տեխնիկական քսիլոզն ստանում են, համապատասխանաբար, հեքսոզային և պենտոզային հիդրոլիզատներից՝ դրանք մաքրելով հանքային ու օրգանական խառնուրդներից՝ գոլորշիացմամբ և բյուրեղացմամբ։ Քիմիական մշակման ժամանակ հիդրոլիգատների մեջ պարունակած մոնոզները վերականգնելով ստանում են բազմատոմ սպիրտներ, հեքսոգներից առաջանում են համապատասխան հեքսիտներ (սորբիտ, մաննիտ, դուլցիտ ևն), իսկ պենտոզներից՝ պենտիտներ (քսիլիտ, արաբիտ և այլն)։ Բազմատոմ սպիրտների հիդրոգենոլիգի եղանակով կարելի է ստանալ գլիցերին, պրոպիլենգլիկոլ և էթիլենգլիկոլ։ Պենտոզների դեհիդրատացմամբ ստանում են ֆուրֆուրոլ, հեքսոգների դեհիդրատացմամբ՝ լևուլինաթթու։ Տիդրոլիզային լիգնինը խիտ ծծմբական թթվով մշակելիս առաջացնում է ակտիվ ածուխ՝ կոլակտիվիտ, ալկալիներով մշակելիս՝ լուծվում է, իսկ հետագա թթվեցման դեպքում անջատում է ակտիվացած լիգնին, որը սինթետիկ կաուչուկի ակտիվ լցոն է։ Տիդրոլիզային լիգնինը օգտագործում են նաև որպես վառելանյութ։
Կատեգորիա:Հիդրոլիզ
Դան Պետրեսկու
Դանիել (Դան) Վասիլե Պետրեսկու (ռում. Daniel (Dan) Vasile Petrescu, դեկտեմբերի 22, 1967 թվական, Բուխարեստ, Ռումինիա), ռումինացի ֆուտբոլիստ և մարզիչ։ 1990-ական թվականների լավագույն ռումինացի պաշտպաններից մեկը, 1994 և 1998 թվականների աշխարհի և 1996 և 2000 թվականների Եվրոպայի առաջնությունների մասնակից։ 1997-98 թվականների Գավաթների դափնեկրի գավաթի դափնեկիր, 1988-89 թվականների Եվրոպական չեմպիոնների գավաթի մրցության եզրափակչի մասնակից։ 2003 թվականին ընդգրկվել է Անգլիայի Պրեմիեր Լիգայի տասնամյակի լեգիոններների խորհրդանշական հավաքականի կազմում ։
Վաղ տարիներ
Երբ Դանը փոքր էր, նա իր եղբոր հետ ֆուտբոլ էր խաղում նարինջներով, որոնցով նրանք անգամ ֆուտբոլային դարպասներ էին պատրաստել, ինչի համար նրանց հայրը հետո բարկանում էր։ Սա ֆուտբոլի հետ կապված Պետրեսկու ամենավաղ հիշողություններից են ։
8 տարեկան հասակում Դանի ծնողները նրան ընդգրկում են «Ստյաուա» ֆուտբոլային դպրոցի թիմի կազմում, որի ընտրությունը պայմանավորված էր նրանով, որ այդ դպրոցը ամենամոտն էր իրենց տանը։ Պետրեսկուն մասնակցում է մի քանի մարզումների, ինչից հետո թիմի մարզիչն ասում է նրան, որ նա ցածրահասակ է, ինչպես նաև փոքր է տարիքով. Դանը ստիպված է լինում վերսկսել հաճախումները ֆուտբոլային դպրոց մեկ տարի հետո ։ Այնուամենայնիվ նա այդ տարվա ընթացքում շարունակում է զբաղվել ֆուտբոլով, իր իսկ խոսքերով, նա ամենուր գնդակ էր գլորում և արդյունքում նրան ի վերջո ընդունում են ֆուտբոլային դպրոցի թիմի կազմ։ Ֆուտբոլը Պետրեսկու մանկության հիմնական զբաղմունքներից մեկն էր, խաղադաշտում նա անցկացնում էր ամբողջ օրը, ինչը իր բացասական ազդեցությունն էր ունենում դպրոցական առաջադիմության վրա ։ Սկզբում Դանը հանդես էր գալիս որպես հարձակվող, քանի որ նրան ավելի շատ դուր էր գալիս հարձակվել, քան պաշտպանվել։ Սակայն մարզչի հանձնարարման արդյունքում (հիմնված լինելով խաղադաշտում ճիշտ դիրք ընդունելու նրա ընդգծված կարողության վրա) նա տեղափոխվում է պաշտպանական գիծ, ինչի կապակցությամբ երբեք չի ափսոսացել, քանի որ, իր իսկ կարծիքով, դժվար թե իրենից լավ հարձակվող «դուրս գար» ։
Բացի «Ստյաուայի» պատանեկան կազմերում ֆուտբոլի պարապմունքների հաճախելուց, Պետրեսկուն փորձում էր իրեն նաև բասկետբոլում, վոլեյբոլում և հանդբոլում։ Դանի խոսքերով ամենավառ հիշողություններից են համարվում ֆուտբոլային դերբիները, որոնց ժամանակ նրանք ընկերներով կռվում էին «Դինամո» ակումբի երկրպագուների հետ։ Այս երևույթը նրա կյանքում շարունակվել էր մինչև 16 տարեկանը. կռիվները Պետրեսկու համար լուրջ հետևանքներ չեն ունեցել։ Ավելի ուշ, երբ նա արդեն 18 տարեկան էր և հանդես էր գալիս «Ստյաուայի» երկրորդ թիմի կազմում, նա այնուամենայնիվ շարունակում էր գնալ երկրպագուների սեկտոր՝ թիմի պատիվը բարձր պահելու նպատակով ։
Ռումինիա
Պրոֆեսիոնալ կարիերան սկսել է հարազատ ակումբում՝ ընդգրկվելով թիմի հայտացուցակում 1985 թվականին։ Նորամուտը թիմի հիմնական կազմում կատարում է 1986 թվականի հունիսի 8-ին «Բրաշովի» դեմ կայացած արտագնա հանդիպման ժամանակ։ Ընդհանուր մրցաշրջանային արդյուքներով Դանն առաջնությունում մասնակցում է երկու հանդիպման և վաստակում իր առաջին տիտղոսը երկրի առաջնության չեմպիոնության տեսքով։ Հաջորդ մրցաշրջանը Դանը վարձավճարային հիմքունքներով անցկացնում է «Օլտ Սկորնիչեշտի» ակումբի կազմում, որտեղ առաջնության շրջանակներում մասնակցում է 24 հանդիպման և մրցաշրջանի ավարտից հետո վերադառնում է Բուխարեստ։
1987-88 թվականների մրցաշրջանում մասնակցում է 11 հանդիպման, դառնում է 1 գոլի հեղինակ և կարիերայում արդեն երկրորդ անգամ ճանաչվում Ռումինիայի առաջնության չեմպիոն։ Բացի դրանից, այդ մրցաշրջանում նա նաև առաջին անգամ դառնում է Ռումինիայի գավաթի դափնեկիր և իր նորամուտն է կատարում Եվրոպական չեմպիոնների գավաթի խաղարկությունում։ Հաջորդ մրցաշրջանն անցկացնում է արդեն որպես թիմի հիմնական կազմի լիակատար անդամ. կայացած 28 հանդիպումներում նա դառնում է հինգ գոլի հեղինակ, ինչի շնորհիվ երրորդ և վերջին անգամ ճանաչվում է երկրի առաջնության չեմպիոն (որպես ֆուտբոլիստ)։ Այս մրցաշրջանը Պետերսկուի՝ Ռումինիայում հանդես գալու տարիներին դարձել է ամենահաջողվածը, քանի որ այդ մրցաշրջանում նա արդեն երկրորդ անգամ դառնում է ազգային գավաթի դափնեկիր, իսկ Չեմպիոնների գավաթի խաղարկությունում թիմի հետ միասին հասնում է մինչև եզրափակիչ, որտեղ նրանք պարտվում են իտալական «Միլանին» 0:4 հաշվով։ Ընդհանուր հաշվով Պետրեսկուն այս եվրոպական մրցաշարում մասնակցել է 7 հանդիպման և դարձել մեկ գոլի հեղինակ ։
1989-90 թվականների մրցաշրջանում Դանը, մասնակցելով 23 հանդիպման, դառնում է 9 գոլի հեղինակ, ինչի շնորհիվ դառնում է երկրի փոխչեմպիոն։ Բացի դրանից նա 4 հանդիպում է անցկացնում Չեմպիոնների գավաթի խաղարկությունում, որի շրջանակներում նրան հաջողվում է հեղինակել մեկ գոլ։ Այս մրցաշրջանում նա ակումբի հետ միասին հասնում է նաև մինչև ազգային գավաթի խաղարկության եզրափակիչ փուլ, որտեղ «Ստյաուան» 4:6 հաշվով զիջում է Բուխարեստի «Դինամոյին», սակայն Պետրեսկուն այս որոշիչ խաղում հանդես չի գալիս ։
1990-91 թվականների մրցաշրջանը Պետրեսկուի համար «Ստյաուայի» կազմում դառնում է վերջինը։ Այս մրցաշրջանում նա 31 հանդիպում է անցկացնում առաջնությունում և դառնում է 13 գոլի հեղինակ, ինչի արդյունքում երկրորդ և վերջին անգամ դառնում է առաջնության փոխչեմպիոն։ Չնայած ակումբի կազմում իր ելույթներն ավարտելուն, այնուամենայնիվ Պետրեսկուն չի փոխում իր վերաբերմունքը ակումբի նկատմամբ, և անգամ 20 տարի անց նա ակումբի վերաբերյալ արտահայտվում է հետևյալ ձևով.
Իտալիա
1991 թվականին Դանը տեղափոխության առաջարկ է ստանում թուրքական «Ֆեներբահչեից», սակայն այնուամենայնիվ տեղափոխվում է Իտալիա, որտեղ շարունակում է իր կարիերան «Ֆոջա» ակումբի կազմում, որն էլ 1990-91 թվականների մրցաշրջանում հաղթանակ էր տոնել Սերիա B-ի շրջանակներում և նոր մրցաշրջանում պատրաստվում էր սկսել իր ելույթները բարձրագույն առաջնությունում։ Սերիա A-ում անցկացրած իր առաջին մրցաշրջանում Դանը, մասնակցելով 25 հանդիպման, դառնում է 4 գոլի հեղինակ։ Հաջորդ մրցաշրջանում նա արդեն անցկացնում է 30 խաղ և դառնում 3 գոլի հեղինակ։ Այս ակումբի հետ միասին Դանը որևէ ձեռքբերումներ չի ունենում, քանի որ թիմը երկու մրցաշրջանների արդյունքում առաջնության մրցաշարային աղյուսակում զբաղեցնում է համապատասխանաբար 9-րդ և 11-րդ հորիզոնականները։
1993-94 թվականների մրցաշրջանը Պետրեսկուն անցկացնում է «Ջենոա» ակումբի կազմում, որտեղ մասնակցել է 24 խաղի և դարձել մեկ գոլի հեղինակ։ Մրցաշրջանային արդյունքներով ակումբը զբաղեցրել է 11-րդ հորիզոնականը առաջնությունում, ինչի պատճառով Պետրեսկուն կրկին մնում է առանց տիտղոսի, ինչպես այն ամբողջ ժամանակահատվածի ընթացքում, որը նա անցկացրել էր Իտալիայում։ Պետրեսկուի խոսքերով՝ կարիերայի իտալական շրջանում նա ոչ միայն դարձել է իսկական «պրոֆի», այլ նաև հասունանում է որպես ֆուտբոլիստ ։
Իտալիայում ես հասունացել եմ ամենից առաջ որպես ֆուտբոլիստ և այստեղ էլ, հավանաբար, ես շատ բաներ եմ քաղել մարդկային առումով։ Սա իմ առաջին ուղևորությունն էր Ռումինիայի սահմաններից դուրս։ Ահռելի անդունդ կա այս երկրների միջև ֆուտբոլային և պրոֆեսիոնալ իմաստով, շատ տարբերություններ մշակույթի, մենթալիտետի, խոհանոցի և հանգստի կազմակերպման մեջ։ Օրինակ՝ Ռումինիայում միշտ եղել են տաղանդավոր ֆուտբոլիստներ, սակայն Իտալիայում նրանք ստանում են ավելի պրոֆեսիոնալ նախապատրաստություն։ Խաղի կազմակերպումն Իտալիայում ընդհանուր առմամբ ավելի բարձր մակարդակի վրա է։ Այս ամենն իր ժամանակին ինձ համար դառնում է իսկական բացահայտում։ Ավելի ուշ Անգլիայում ես զգացի ինձ ավելի լավ, քան Իտալիայում. այնտեղ ուղղակի ամեն ինչ այլ կերպ էր:
Անգլիա
1994 թվականին Դանը տեղափոխվում է Անգլիա, որտեղ իր կարիերան շարունակում է «Շեֆֆիլդ Ուենսդեյ» ակումբի կազմում։ Տրանսֆերի արժեքը կազմում է 1,3 միլիոն ֆունտ սթերլինգ։ Ակումբին նրան առաջարկում է Սվեն-Գյորան Էրիկսոնը, որը այն ժամանակ աշխատում էր «Սամպդորիայում», իսկ անգլիացիները նրան խնդրել էին դիտարկել իրենց համար հարմար պաշտպանի ։ Պրեմիեր Լիգայում անցկացրած իր առաջին մրցաշրջանում Պետրեսկուն մասնակցում է 31 հանդիպման և դառնում է 3 գոլի հեղինակ։ Բացի դրանից նա թիմի կազմում նաև մասնակցում է Անգլիայի գավաթի խաղարկության և Ֆուտբոլային լիգայի գավաթի մրցության երկու հանդիպումներին։
Հաջորդ մրցաշրջանը Դանը սկսում է «Շեֆֆիլդում», որի կազմում նա անցկացնում է 8 հանդիպում առաջնությունում, ինչից հետո 2,3 միլիոն ֆունտ սթերլինգի դիմաց համլրում է լոնդոնյան «Չելսիի» կազմը։ Այս տրանսֆերը քիչ էր մնում չեղարկվեր այն պատճառով, որ Պետրեսկու մի ոտքը մյուսից երեք դույմով կարճ էր, սակայն ֆուտբոլիստին «պաշտպանության է հասնում» ակումբի այն ժամանակվա մարզիչ Գլենն Հոդդլը, որը բարձր էր գնահատում ռումինացու կարողությունները։ Ավելի ուշ Դան Պետրեսկուն այսպես է արտահայտվում Հոդդլի մասին.
Նա ինձ համար ոչ թե լավն է եղել, այլ ուղղակի հրաշալի։ Նա գնեց ինձ, տվեց ազատ գործելու հնարավորություն և միշտ ասում էր ինձ. «Դու լավագույնն ես աշխարհում այս դիրքում։ Դու միշտ պետք է շարժվես առաջ և հաճույք ստանաս այն ամենից, ինչը որ անում ես։» Դա ուղղակի հրաշալի էր, զգալ այդ ազատությունը խաղադաշտում և նրա վստահությունը։ Նա ուրախ էր, որ աշխատում է իմ հետ և իհարկե նրա տնօրինության տակ հանդես գալը ինձ օգուտ էր բերում։
«Չելսիի» կազմում Դանը կատարում է իր նորամուտը 1995 թվականի նոյեմբերի 18-ին առաջնության շրջանակներում կայացած «Լիդս Յունայթեդի» դեմ խաղում։ Ֆուտբոլիստի խոսքերով, այդ խաղում հանդես գալով աջ պաշտպանի դիրքում, նա երկար ժամանակ փնտրում էր եզրային մրցավարին և միայն ընդմիջմանը նա հասկանում է, որ ի տարբերություն մնացած երկրների՝ այստեղ լայնսմենը գտնվում է խաղադաշտի մյուս կողմում ։ «Ուենսդեյի»«» կազմում նա իր վերջին խաղը կրկին անցկացրել էր ընդդեմ «Լիդսի», և այդ հանդիպումը նույնպես ավարտվել էր 0-2 հաշվով իր թիմի պարտությամբ։ Ընդհանուր հաշվով այդ մրցաշրջանում Պետրեսկուն «Չելսիի» կազմում մասնակցում է 24 հանդիպման և դառնում է երկու գոլի հեղինակ։ Կոնկրետ Պրեմիեր Լիգայում նա մասնակցել էր ութ հանդիպման և դարձել էր մեկ գոլի հեղինակ։
1996-97 թվականների մրցաշրջանում Պետրեսկուն մասնակցում է 34 հանդիպման, որոնցում կարողանում է աչքի ընկնել հեղինակած գոլով 3 անգամ։ Բացի դրանից նա հինգ հանդիպում է անցկացնում Անգլիայի գավաթի խաղարկության շրջանակներում, այդ թվում նաև «Միդլսբրոյի» դեմ կայացած եզրափակիչ խաղը, որում Պետրեսկուի թիմը 2-0 հաշվով հաղթանակ է տանում ։ Այսպիսով Դանը վաստակում է իր առաջին տիտղոսը անգլիական թիմի կազմում։ Բացի դրանից 1997 թվականի օգոստոսի 3-ին հանդիպման 46-րդ րոպեին փոխարինման դուրս գալով, Պետրեսկուն մասնակցություն է ունենում Անգլիայի սուպերգավաթի խաղարկության խաղում, որում «Չելսին» ետխաղյա 11 մետրանոց հարվածաշարի արդյունքում 2-4 հաշվով պարտություն է կրում «Մանչեսթեր Յունայթեդից» (խաղի հիմնական ժամանակը ավարտվել էր 1-1 հաշվով)։